
Mindkét tekintet. Az önelbeszélés konstrukciója Szécsi Magda Cigánymandala című művében.

Kulcsszavak: Cigányirodalom; etnicitás; nem; autoritás
Tanulmányomban Szécsi Magda művét elemzem, mely etnikus-irodalmi szociográfiai írás. Hipotézisem, hogy a négy nő levele valójában egy telepi cigány nő feltételezett életlehetőségei, elképzelt életnarratívái, melyben mindegyik életút egy orientáció, egy kulcs. A cigány női tekintet és a többségi társadalom tekintete szimultán jelenik meg hétköznapi történetek elbeszélése során. A műben Szécsi Magda négy cigány női nézőpont által mutatja be, hogy az adott körülmények között milyen mértékben van kiszolgáltatva egy cigány nő a hatalomnak, a patriarchátusnak, sztereotípiáknak, illetve a nem-cigány környezetének. Elemzésemet és hipotézisemet főként feminista kritikai olvasatok, autofikciós és posztkolonialista elméletek segítségével kísérlem meg alátámasztani.



